Anexă

la Metodologia de analiză a impactului

în procesul de fundamentare a proiectelor

|  |  |  |  |  |  |
| --- | --- | --- | --- | --- | --- |
| Formularul tipizat al documentului de analiză a impactului | | | | | |
| **Titlul analizei impactului** (poate conţine titlul propunerii de act normativ): | Proiectul Hotărîrii Guvernului cu privire la organizarea şi funcţionarea Casei Naţionale de Asigurări Sociale | | | | |
| **Data:** | 03.02.2020 | | | | |
| **Autoritatea administraţiei publice (autor):** | Casa Naţională de Asigurări Sociale | | | | |
| **Subdiviziunea:** | Direcţia resurse umane,  Direcţia analiză şi planificare strategică | | | | |
| **Persoana responsabilă şi datele de contact:** | Botnariuc Angela, şef direcţie, e-mail [angela.botnariuc@cnas.gov.md](mailto:angela.botnariuc@cnas.gov.md) , tel. 022-257-849  Şmundeac Natalia, şef direcţie, e-mail  [natalia.smundeac@cnas.gov.md](mailto:natalia.smundeac@cnas.gov.md), tel. 022-257-725 | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) Determinați clar şi concis problema şi/sau problemele care urmează să fie soluţionate | | | | |  |
| Structură difuză, cu delegare neclară a funcțiilor, atribuțiilor și responsabilităților, ceea ce duce la ambiguitate în înțelegerea sarcinilor, prioritizarea acestora și realizarea/implementarea adecvată a lor. | | | | | |
| b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate | | | | |  |
| Structura organizatorică este un element organizaţional fundamental care are un rol major de a reda configuraţia internă a entităţii, formată din subdiviziuni structurale, relaţiile ierarhice, astfel determinate încît să asigure realizarea adecvată a obiectivelor stabilite. Revizuirea structurii organizaţionale a CNAS a fost precedată de realizarea unei analize funcţionale complexe privind relevanţa acesteia, în corelare cu atribuţiile și funcțiile de bază existente, cele noi, precum şi preluate/transmise de la/către alte autorităţi.  În rezultatul analizei s-au constatat următoarele probleme majore:   * neconformităţi în procesul de reglementare şi corelare a funcţiilor de bază/atribuţiilor stabilite în Regulamentul de organizare şi funcţionare a CNAS cu cele real executate, atribuite prin modificarea actelor normative (Legea nr.489/1999 privind sistemul public de asigurări sociale, Legea nr.1544/1993 asigurării cu pensii a militarilor şi a persoanelor din corpul de comandă şi din trupele organelor afacerilor interne, Legea nr.289/2004 privind indemnizațiile pentru incapacitate temporară de muncă şi alte prestaţii de asigurări sociale, Legea nr.105/2018 cu privire la promovarea ocupării forţei de muncă şi asigurarea de şomaj); * **dublarea sarcinilor realizate de către unele subdiviziuni din cadrul aparatului central CNAS;** * **segmentarea unor procese de activitate similare între mai multe subdiviziuni structurale;** * **repartizarea neuniformă a atribuţiilor şi responsabilităţilor atît între subdiviziuni, cît şi între specialişti,** * **repartizarea inechitabilă a volumului de lucru per unitate de personal;** * neactualizarea documentelor cu privire la structura organizaţională (statul de personal, organigrama, schemele de încadrare, regulamentele de organizare și fișele postului) urmare a modificării cadrului normativ aferent, precum şi funcţiilor real executate.   Probleme enunțate subminează realizarea obiectivelor CNAS şi eficienţa controlului intern managerial, avînd ca impact calitatea serviciilor prestate şi respectiv reducerea nivelului de satisfacţie a beneficiarilor CNAS. | | | | | |
| c) Expuneți clar cauzele care au dus la apariţia problemei | | | | |  |
| Domeniile principale de activitate ale CNAS ţin de elaborarea şi gestionarea bugetului asigurărilor sociale de stat, evidenţa plătitorilor şi a contribuţiilor de asigurări sociale virate la buget, stabilirea, calcularea şi plata diferitor tipuri de pensii şi prestaţii sociale, modernizarea continuă a serviciilor publice prestate, precum şi dezvoltarea capacităţilor instituţionale.  Pe parcursul anilor 2016-2019, în conformitate cu modificările actelor normative, CNAS a preluat un şir de procese noi de activitate ce ţin de domeniul stabilirii, calculării şi plăţii prestaţiilor sociale, şi anume:   * stabilirea, calcularea şi plata indemnizaţiilor paternale; * stabilirea, calcularea şi plata pensiilor şi prestaţiilor sociale beneficiarilor instituţiilor de forţă; * stabilirea, calcularea şi plata indemnizaţiilor adresate familiilor cu copii, indemnizaţiilor de maternitate şi paternale beneficiarilor instituţiilor de forţă; * stabilirea cuantumului şi plata ajutoarelor de şomaj şi alocaţiilor de integrare şi reintegrare profesională a şomerilor; * stabilirea, calcularea şi plata indemnizaţiilor pentru incapacitate temporară de muncă; * stabilirea şi plata suportului unic.   Totodată, începînd cu 1 ianuarie 2018, prin simplificarea procesului de raportare a agenților economici către bugetul public național, CNAS a transmis funcția de acumulare și evidență a dărilor de seamă privind calcularea, utilizarea și plata contribuțiilor de asigurări sociale către Serviciul Fiscal de Stat.  În scopul eficientizării activității instituției, unele procese desfăşurate au fost reorganizate pe intern, în limita prevederilor cadrului normativ existent, prin unificare, centralizare și descentralizare:   * uniformizarea şi standardizarea procesului de supraveghere a respectării legislaţiei şi suportului metodologic la stabilirea pensiilor şi prestaţiilor sociale; * centralizarea procesului de plată a pensiilor şi prestaţiilor sociale; * descentralizarea stabilirii pensiilor şi prestaţiilor sociale beneficiarilor instituţiilor de forţă; * descentralizarea eliberării biletelor de tratament balneo-sanatorial beneficiarilor instituţiilor de forţă.   Modul de organizare şi desfăşurare a proceselor noi/reorganizate au fost reglementate în actele normative interne, fiind stabilite funcţiile şi responsabilităţile corespunzătoare pentru subdiviziunile implicate. Totodată, în cadrul aparatului central al CNAS a fost creată o subdiviziune structurală responsabilă de stabilirea, calcularea şi plata pensiilor şi prestaţiilor sociale beneficiarilor instituţiilor de forţă.  Întru centralizarea unor procese şi/sau eficientizarea activităţii, unele procese/activităţi/funcţii au fost redistribuite de la o subdiviziune la alta, fiind documentate prin ordine administrative , care includ şi acţiuni cu privire la „revizuirea şi modificarea Regulamentelor de funcţionare, fişelor de post”. În baza prevederilor ordinelor administrative interne au fost întocmite proiectele regulamentelor de organizare şi funcţionare a subdiviziunilor implicate, nefiind aprobate pînă în prezent.  De menţionat, că procesele/funcţiile preluate de unele subdiviziuni structurale nu au fost incluse ca atribuţii de bază în regulamentele de organizare şi funcţionare ale acestora, precum şi în fişele de post ale specialiştilor, iar regulamentele subdiviziunilor care au transmis procese/funcţii, inclusiv fişele de post – de asemenea nu au fost actualizate, fapt ce atestă o neconcordanţă între funcţiile/atribuţiile real exercitate şi cele reglementate.  Subdiviziunile teritoriale ale CNAS realizează funcţiile ce ţin de prestarea serviciilor în domeniul asigurărilor sociale de stat la nivel teritorial. Conform structurii-tip a subdiviziunii teritoriale (Hotărîrea Guvernului nr.256/2006), acestea sunt structurate în (i) direcția/secția venituri și (ii) direcția/secția calcul drepturi sociale.  Activitatea direcţiei calcul drepturi sociale este divizată în i) secţia calcul drepturi plătite de la BASS şi ii) secţia/serviciu calcul drepturi plătite de la bugetul de stat (BS). Drepturile plătite de la BASS reprezintă ponderea cea mai mare din totalul prestaţiilor stabilite și se acordă reieșind din venitul mediu asigurat pentru care s-au calculat și achitat contribuțiile de asigurări sociale, iar drepturile plătite de la BS sînt stabilite în mărimi fixe. Respectiv, se atestă o **repartizare neuniformă a sarcinilor exercitate de specialişti şi complexităţii atribuţiilor acestora.**  **Analiza activităţilor desfăşurate de specialiştii subdiviziunilor teritoriale atestă o repartizare neuniformă a volumului de lucru. Astfel,** numărul pensiilor şi prestaţiilor sociale, aflate la evidenţă, în subdiviziunile teritoriale variază în dependenţă de numărul beneficiarilor (pensii de la 6,0 mii – 40,0 mii, prestaţii sociale de la 1,2 mii – 11,0 mii) şi numărul unităţilor de personal, care variază de la 3 pînă la 22. Prin urmare, numărul beneficiarilor de pensii/prestaţii sociale, aflate la evidenţă per unitate variază de la 1260 – 4213 de beneficiari.  *\*\* Alocaţii sociale de stat, indemnizaţii adresate familiilor cu copii, indemnizaţii de maternitate, alocaţii lunare de stat*  Numărul pensiilor noi stabilite pe subdiviziunea teritorială variază de la 230 pînă la 1,2 mii, iar numărul prestaţiilor sociale – de la 500 pînă la 4,5 mii. Urmare analizei se atestă că, lunar, un specialist stabileşte de la 13 pînă la 42 pensii/prestaţii sociale. Astfel, numărul pensiilor/prestaţiilor sociale noi stabilite pe zi (9 luni 2019) variază de la 0,49 – 1,98, ceea ce denotă că volumul de lucru a unui specialist diferă de la o subdiviziune teritorială la alta de pînă la 4 ori.    Analiza volumului de lucru care revine unui specialist al direcţiei/secţiei/serviciului venituri din cadrul subdiviziunii teritoriale variază de la 5,5 mii pînă la 35,5 mii documente prelucrate şi numărul unităţilor de personal care variază de la 3 pînă la 23 unităţi.    *\*\*\* înregistrările plătitorilor de contribuţii de asigurări sociale, decizii ale instanţei de judecată, acte de control efectuate de organele abilitate, declaraţii forma BASS primare şi de corectare, înscrierile efectuate în SI privind contribuţiile datorate, decizii de luare la evidenţa specială, decizii de restabilire în evidenţă, cereri privind restituirea contribuţiilor de asigurări sociale, acorduri de eşalonare, atribuirea şi corectarea codurilor CPAS, declaraţii REV5 primare şi de corectare, decizii aprobate de stabilire a indemnizaţiilor de incapacitate temporară de muncă, ş.a.*  Datele reflectate în diagrame impun o revizuire, atît a structurii interne a subdiviziunii teritoriale, cît şi a numărului unităţilor de personal.  Documentele cu privire la structura organizaţională a CNAS (statul de personal, organigrama şi schemele de încadrare) nu au fost actualizate urmare a modificărilor actelor normative în vigoare, fapt ce nu asigură documentarea conformă a structurii organizaţionale. Structura organizaţională a CNAS nu a fost ajustată la normele privind instituirea subdiviziunilor structurale ale autorităţilor publice (Hotărîrea Guvernului nr.1001/2011 în vigoare din 22.06.2018), iar statul de personal nu a fost revizuit/actualizat pe parcursul anilor 2018-2019, deoarece este interdependent de structura organizaţională a CNAS.  Modificările frecvente a cadrului normativ, precum şi implementarea unor proiecte/reforme noi în domeniul protecţiei sociale, şi implicit modernizarea serviciilor publice prestate de CNAS impun amplificarea activităţilor de informare operativă şi completă a populaţiei. Îmbunătăţirea şi diversificarea de către CNAS a serviciilor de informare (inclusiv crearea Centrului de apel) va avea ca impact creşterea gradului de satisfacţie a beneficiarilor, reducerea numărului de petiţii şi sporirea imaginii pozitive a autorităţii. | | | | | |
| d) Descrieți cum a evoluat problema şi cum va evolua fără o intervenție | | | | |  |
| Complexitatea şi volumul mare al activităţilor desfăşurate în cadrul CNAS este determinat de importanţa strategică şi locul autorităţii în sistemul de administrare publică, avînd misiunea de a asigura implementarea politicilor statului în domeniul protecției sociale.  Necesitatea promovării și aprobării proiectului reiese din importanța problemelor pe care le rezolvă acesta.  Problemele enunţate la pct.1 lit.b), au evoluat pe parcursul anilor, iar nesoluţionarea acestora în continuare are un impact negativ asupra atingerii obiectivelor asumate de CNAS, calităţii sarcinilor şi realizării acestora în termenele stabilite. Necorespunderea sarcinilor real exercitate cu cele reglementate, precum şi volumul inechitabil al activităţilor va demotiva angajaţii CNAS, iar nepromovarea proiectului propus va genera nefuncționarea corespunzătoare a instituției și ineficiența controlului intern managerial. | | | | | |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului | | | | |  |
| În prezent se aplică prevederile Hotărîrii Guvernului nr.937/2014 cu privire la aprobarea Regulamentului privind organizarea şi funcţionarea Casei Naţionale de Asigurări Sociale și Hotărîrii Guvernului nr.256/2006 privind aprobarea structurii şi efectivului-limită ale Casei Naţionale de Asigurări Sociale.  Aprobarea prezentului proiect este necesară în vederea ajustării actelor normative care reglementează organizarea şi funcţionarea CNAS prin aducerea în concordanţă a Hotărîrilor Guvernului menţionate cu Hotărîrea Guvernului nr.595/2017, Hotărîrea Guvernului nr.1001/2011, (Legea nr. 489/1999 privind sistemul public de asigurări sociale, Legea nr.1544/1993 asigurării cu pensii a militarilor şi a persoanelor din corpul de comandă şi din trupele organelor afacerilor interne, Legea nr.289/2004 privind indemnizațiile pentru incapacitate temporară de muncă şi alte prestaţii de asigurări sociale, Legea nr.105/2018 cu privire la promovarea ocupării forţei de muncă şi asigurarea de şomaj. | | | | | |
| **2. Stabilirea obiectivelor** | | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | | |  |
| Obiectivul prezentului Proiect îl constituie eficientizarea activităţii CNAS prin:   * aprobarea Regulamentului privind organizarea şi funcţionarea CNAS cu respectarea structurii-tip conform prevederilor Hotărîrii Guvernului nr.595/2017; * ajustarea structurii organizaţionale a CNAS la normele privind instituirea subdiviziunilor structurale ale autorităţilor publice, în conformitate cu prevederile Hotărîrii Guvernului nr.1001/2011; * actualizarea organigramei CNAS urmare a modificării cadrului normativ şi funcţiilor real exercitate de subdiviziuni; * asigurarea similitudinii şi optimizării unor procese de activitate la nivelul aparatului central al CNAS, prin reorganizarea internă a subdiviziunilor structurale autonome şi delimitarea sarcinilor şi responsabilităţilor; * reorganizarea internă a subdiviziunilor teritoriale cu divizarea clară a sarcinilor/funcţiilor şi asigurarea echilibrului între complexitatea şi volumul acestora; * **asigurarea accesibilității serviciilor publice acordate de CNAS, prin menținerea a 40 subdiviziuni teritoriale, cu deservirea populației în fiecare raion din Republica Moldova;** * îmbunătăţirea serviciilor de informare şi consultanţă a populaţiei în domeniul acordării şi plătii pensiilor şi prestaţiilor sociale, prin crearea Centrului de apel. | | | | | |
| **3. Identificarea opţiunilor** | | | | | |
| a) Expuneți succint opțiunea „a nu face nimic”, care presupune lipsa de intervenție | | | | |  |
| Lipsa de intervenţie ar putea: (i) avea efect negativ asupra modului de organizare şi desfăşurare a activităţii CNAS, (ii) demotiva specialiștii antrenați în activitate, majorîndu-se numărul locurilor vacante, (iii) genera incapacitatea instituției de a face față solicitărilor cetățenilor privind stabilirea drepturilor sociale și respectiv, neachitarea prestațiilor în termenul stabilit, și nu în ultimul rînd (iv) spori nemulțumirea în masă a cetățenilor față de politica statului în domeniul protecției sociale. | | | | | |
| b) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate | | | | |  |
| Proiectul prevede fortificarea capacităţilor organizaţionale ale CNAS prin **revizuirea structurii, modului de organizare şi desfăşurare a proceselor de activitate, fiind pus accentul pe similitudinea și automatizarea acestora, conformitatea cu cadrul normativ, redistribuirea echitabilă a volumului şi complexităţii activităţilor desfăşurate, asigurarea accesibilității beneficiarilor la serviciile acordate, inclusiv a serviciilor de informare şi consultanţă.**  În proiectul propus sînt prevăzute 3 unităţi de directori generali adjuncţi, cu statut de funcționari publici de conducere de nivel superior, care vor coordona domeniile distincte ale activităţii de bază, precum şi de suport, ceea ce va contribui la îmbunătăţirea procesului de coordonare şi monitorizare a activităţii subdiviziunilor structurale, precum şi eficientizarea controlului intern managerial.  Aparatul Central al CNAS exercită funcții ce țin de organizarea, coordonarea, îndrumarea şi controlul privind realizarea proceselor de activitate și realizează funcții de suport la nivel național. În proiect se propun 20 subdiviziuni structurale ale aparatului central cu revizuirea structurii interne a acestora reieşind din funcţiile real exercitate, precum şi asigurarea similitudinii proceselor/funcţiilor realizate.  Astfel, funcţiile de supraveghere a aplicării legislaţiei şi suportul metodologic la stabilirea şi calcularea pensiilor şi prestaţiilor sociale sînt divizate, după volum şi complexitate, între următoarele subdiviziuni structurale:   * direcţia generală pensii şi alocaţii – toate tipurile de pensii din sistemul public de pensii şi alocaţii; * direcţia generală indemnizaţii şi alte prestaţii sociale – indemnizaţii familiilor cu copii, indemnizaţii de maternitate şi paternale, indemnizaţii pentru incapacitate temporară de muncă, ajutoare şi compensaţii; * direcţia pensii şi prestaţii sociale beneficiarilor instituţiilor de forţă – stabilirea şi calcularea pensiilor şi prestaţiilor sociale pentru personalul criptic al instituţiilor de forţă, precum şi acordarea suportului metodologic subdiviziunilor teritoriale în stabilirea pensiilor beneficiarilor instituțiilor de forță; * direcţia generală relaţii internaţionale (direcţia pensii externe) – pensii în baza acordurilor internaţionale în domeniul securităţii sociale.   Procesul de plată a tuturor prestaţiilor sociale este centralizat în cadrul unei subdiviziuni (direcţia generală gestionarea conturilor beneficiarilor de prestaţii sociale), a cărei structură internă este organizată pe tipuri de prestaţii sociale, reieşind din complexitatea şi specificul procesului de plată şi evidenţă a plăţii.  Funcţiile ce ţin de domeniul monitorizării şi acordării suportului metodologic, precum şi evidenţa la nivel naţional a plătitorilor de contribuţii şi obligaţiilor acestora la BASS sunt divizate între:   * direcţia generală administrarea plăţilor şi plătitorilor – suportul metodologic pentru înregistrarea şi evidenţa plătitorilor şi obligaţiilor acestora la BASS, inclusiv sistematizarea rapoartelor şi informaţiilor; * direcţia generală evidenţa individuală a contribuţiilor – gestionarea conturilor persoanelor asigurate la nivel naţional şi administrarea registrului evidenţei individuale.   Funcţiile ce ţin de gestionarea BASS (planificarea, monitorizarea şi analiza executării) sunt centralizate în cadrul direcţiei planificare bugetară, iar funcţiile ce ţin de evidenţa veniturilor şi cheltuielilor (evidenţa contabilă), inclusiv evidența cheltuielilor administrative de funționare a sistemului public de asigurări sociale, cheltuielilor pentru tratament balneosanatorial şi odihna de vară a copiilor sunt centralizate în cadrul direcţiei generale finanţe. Astfel, divizarea funcţiilor de planificare, raportarea executării pe subprograme şi evidenţa contabilă a executării BASS, asigură conformitatea procesului de raportare bugetară.  Funcţiile de planificare a cheltuielilor de organizare a CNAS şi funcţiile ce ţin de gestionarea achiziţiilor publice şi executarea cheltuielilor menţionate, sunt divizate între direcţia statistică şi cheltuieli de organizare şi direcţia generală achiziţii publice, fapt ce asigură eficienţa activităţilor de control şi conformitatea utilizării mijloacelor financiare.  Funcţiile de dezvoltare şi administrare a TI sunt divizate între 2 subdiviziuni (direcţii generale), luînd în consideraţie amploarea şi complexitatea sistemelor informaţionale ale CNAS, volumul datelor/informaţiilor şi infrastructurii gestionate, precum şi importanţa implementării şi administrării proiectelor de e-transformare.  Funcţiile ce ţin de asistenţa juridică în domeniul sistemului public de asigurări sociale sunt centralizate în cadrul unei subdiviziuni (direcţia juridică), care inclusiv asigură apărarea intereselor legitime ale CNAS în procesele de judecată.  Activitatea de audit intern (direcţia generală audit intern)  este un pilon cheie al bunei guvernări şi funcţionează pentru a asigura o revizuire continuă a eficacității proceselor de gestionare a riscurilor, de control și de guvernanță. Obiectul auditului intern cuprinde toate sistemele, activităţile şi procesele CNAS, iar cele cu risc sporit sunt evaluate o dată la trei ani. **Subordonarea directă Directorului general al CNAS asigură independenţa organizaţională a activităţii de audit, avînd acces direct către cel mai înalt nivel decizional.**  **Funcţiile de planificare strategică şi operaţională a activităţii CNAS, de monitorizare şi raportare a activităţii şi implementării politicilor statului în domeniul protecţiei sociale, precum şi funcţiile de** organizare, menţinere și dezvoltare a sistemului de control intern managerial sînt exercitate de către o subdiviziune (direcţia analiză şi monitorizarea implementării politicilor), subordonată direct Directorului general al CNAS.  De menţionat, că inovaţiile proiectului de reorganizare structurală a CNAS se referă la:   1. Majorarea numărului unităţilor de directori generali adjuncţi (de la 2 la 3 unităţi), ceea ce va contribui la îmbunătăţirea procesului de coordonare şi monitorizare a activităţii subdiviziunilor structurale, precum şi eficientizarea controlului intern managerial. 2. Reorganizarea secţiei securitatea informaţională în direcţia securitatea informaţiei şi datelor cu caracter personal. În componenţa acesteia se propune crearea unei subdiviziuni de control intern şi integritate, care va asigura organizarea şi implementarea politicilor anticorupţie şi măsurilor de prevenire a riscurilor de fraudă şi corupţie, avînd ca impact asigurarea integrităţii instituţionale a CNAS. 3. Lichidarea direcţiei organizarea activităţilor de instruire prin preluarea funcţiilor acesteia de către direcţia resurse umane. 4. Crearea unei subdiviziuni autonome responsabile de comunicare și informare a cetățenilor (direcţia comunicare şi relaţii cu publicul), cu dezvoltarea în cadrul acesteia a unui Centru de apel, ceia ce va contribui la îmbunătăţirea **serviciilor prestate de CNAS.** 5. Reorganizarea internă a subdiviziunilor structurale autonome ale aparatului central CNAS urmare a modificării cadrului normativ şi funcţiilor real exercitate. 6. **Reorganizarea internă a subdiviziunilor teritoriale prin: i)** asigurarea echilibrului între complexitatea şi volumul activităţilor realizate, inclusiv între subdiviziuni teritoriale; ii) crearea, în subdiviziunile teritoriale mari, a subdiviziunilor interne de verificare a corectitudini stabilirii pensiilor, indemnizaţiilor şi altor prestaţii, ceia ce va contribui la prevenirea erorilor şi asigurarea aplicării juste a legislaţiei din domeniu. | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |  |
| Opțiuni alternative nu există. Menţinerea structurii existente şi în continuare ar avea ca efect repartizarea **necorespunzătoare a atribuţiilor şi responsabilităţilor angajaţilor, segmentarea unor procese de activitate, neconformitatea funcţiilor reglementate cu cele real exercitate, inclusiv va determina un climat nefavorabil pentru dezvoltarea culturii instituţionale în cadrul CNAS, nerespectînd principiile bunei guvernări.** | | | | | |
| **4. Analiza impacturilor opţiunilor** | | | | | |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |  |
| Efectul pozitiv al proiectului este asigurarea corespunderii activităților realizate actelor normative în vigoare şi eficientizarea activităţii CNAS prin restructurarea internă a subdiviziunilor, reorganizarea proceselor de activitate prin regîndirea acestora şi îmbunătăţirea calităţii serviciilor publice prestate populaţiei. | | | | | |
| b1) Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea. | | | | |  |
| Beneficiile prezentului proiect îl constituie dezvoltarea unei culturii organizaționale forte și pozitive şi creșterea accesului şi calităţii serviciilor publice prestate de CNAS.  Cît privește impactul financiar al inițiativei propuse asupra BASS, proiectul va fi realizat în limita mijloacelor financiare aprobate pentru anul curent. | | | | | |
| b2) Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  |
| Opțiuni alternative nu există**.** | | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |  |
| Riscul principal, care poate duce la eșecul intervenției, îl constituie neaprobarea prezentului proiect. Totodată se atestă un risc major pentru punerea în aplicare a noii structuri organizaţionale şi anume lipsa/insuficienţa personalului calificat în legătură cu reducerea unor funcţii de conducere şi, implicit, a salariilor de bază pe unele poziţii. | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi | | | | |  |
| Prevederile prezentului proiect nu se răsfrîng asupra întreprinderilor. | | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |  |
| Scopul de eficientizare a activității CNAS va fi atins fără alocarea mijloacelor financiare suplimentare. | | | | | |
| **5. Implementarea şi monitorizarea** | | | | | |
| a) Descrieți cum va fi organizată implementarea opțiunii recomandate,ce cadru juridic necesită a fi modificat și/sau elaborat și aprobat,ce schimbări instituționale sînt necesare | | | | |  |
| Promovarea proiectului va necesita abrogarea Hotărîrii Guvernului nr.937/2014 cu privire la aprobarea Regulamentului privind organizarea şi funcţionarea Casei Naţionale de Asigurări Sociale și Hotărîrii Guvernului nr.256/2006 privind aprobarea structurii şi efectivului-limită ale Casei Naţionale de Asigurări Sociale.  Totodată, va fi necesară:   * actualizarea şi aprobarea statului de personal şi schemelor de încadrare, conform noii structuri; * actualizarea regulamentelor de activitate a subdiviziunilor structurale şi fişelor de post conform noii structuri organizatorice; * revizuirea şi optimizarea/automatizarea unor procese de activitate; * revizuirea şi ajustarea cadrului normativ intern. | | | | | |
| b) Indicați clar indicatorii de performanță în baza cărora se va efectua monitorizarea | | | | |  |
| Monitorizarea implementării proiectului se va axa pe nivelul de atingere a obiectivelor stabilite în pct.2 precum şi gradul de satisfacţie a beneficiarilor faţă de serviciile publice prestate de CNAS (lipsa petiţiilor întemeiate). | | | | | |
| c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea | | | | |  |
| Evaluarea actului normativ propus urmează a fi efectuată peste 6 luni de la intrarea acestuia în vigoare. | | | | | |
| **6. Consultarea** | | | | | |
| a) Identificați principalele părţi (grupuri) interesate în intervenţia propusă | | | | |  |
| Proiectul a fost consultat cu subdiviziunile structurale ale CNAS, inclusiv subdiviziunile teritoriale. Respectiv urmează a fi consultat cu alte autorități ale administrației publice centrale și locale şi beneficiarii serviciilor publice prestate de CNAS. | | | | | |
| b) Explicați succint cum (prin ce metode) s-a asigurat consultarea adecvată a părţilor | | | | |  |
| Proiectul a fost plasat pe portalul guvernamental ([www.particip.gov.md](http://www.particip.gov.md)) precum şi pe pagina – web oficială a CNAS, secțiunea Transparență decizională. | | | | | |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) | | | | |  |
| Opinia subdiviziunilor structurale ale CNAS asupra acestui proiect este una pozitivă cu mici obiecții ce se referă la statutul subdiviziunilor (direcție generală/direcție/secție). Opinia celorlalte autirotăți publice va fi obținută ca urmare a înaintării proiectului spre avizare. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 |  |  | |
| povara administrativă | | 0 |  |  | |
| fluxurile comerciale și investiționale | | 0 |  |  | |
| competitivitatea afacerilor | | 0 |  |  | |
| activitatea diferitor categorii de întreprinderi mici și mijlocii | | 0 |  |  | |
| concurența pe piață | | 0 |  |  | |
| activitatea de inovare și cercetare | | 0 |  |  | |
| veniturile și cheltuielile publice | | 0 |  |  | |
| cadrul instituțional al autorităților publice | | 0 |  |  | |
| alegerea, calitatea și prețurile pentru consumatori | | 0 |  |  | |
| bunăstarea gospodăriilor casnice și a cetățenilor | | 0 |  |  | |
| situația social-economică în anumite regiuni | | 0 |  |  | |
| situația macroeconomică | | 0 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | 0 |  |  | |
| nivelul de salarizare | | 0 |  |  | |
| condițiile și organizarea muncii | | 0 |  |  | |
| sănătatea și securitatea muncii | | 0 |  |  | |
| formarea profesională | | 0 |  |  | |
| inegalitatea și distribuția veniturilor | | 0 |  |  | |
| nivelul veniturilor populației | | 0 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | 0 |  |  | |
| diversitatea culturală și lingvistică | | 0 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | 0 |  |  | |
| nivelul criminalității și securității publice | | 0 |  |  | |
| accesul și calitatea serviciilor de protecție socială | | 2 |  |  | |
| accesul și calitatea serviciilor educaționale | | 0 |  |  | |
| accesul și calitatea serviciilor medicale | | 0 |  |  | |
| accesul și calitatea serviciilor publice administrative | | 0 |  |  | |
| nivelul și calitatea educației populației | | 0 |  |  | |
| conservarea patrimoniului cultural | | 0 |  |  | |
| accesul populației la resurse culturale și participarea în manifestații culturale | | 0 |  |  | |
| accesul și participarea populației în activități sportive | | 0 |  |  | |
| discriminarea | | 0 |  |  | |
| alte aspecte sociale | | 0 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  | |
| calitatea aerului | | 0 |  |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  | |
| biodiversitatea | | 0 |  |  | |
| flora | | 0 |  |  | |
| fauna | | 0 |  |  | |
| peisajele naturale | | 0 |  |  | |
| starea și resursele solului | | 0 |  |  | |
| producerea și reciclarea deșeurilor | | 0 |  |  | |
| utilizarea eficientă a resurselor regenerabile și neregenerabile | | 0 |  |  | |
| consumul și producția durabilă | | 0 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| * Proiectul Hotărîrii Guvernului cu privire la organizarea şi funcţionarea Casei Naţionale de Asigurări Sociale (inclusiv anexele), * Nota informativă la proiectul Hotărîrii Guvernului. | | | | | |